SSP รับรางวัล Most Sustainable Solar Solution Provider
SSP รับรางวัล Most Sustainable Solar Solution Provider จากงานประกาศรางวัล INTERNATIONAL FINANCE AWARDS 2018 ณ โรงแรม แกรนด์ ไฮแอท เอราวัณ เมื่อเร็วๆนี้
4 ก.พ. 2562

 คุณณัฐพรรษ ตันบุญเอก ประธานเจ้าหน้าที่บริหารฝ่ายบัญชีและการเงิน บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP รับรางวัล Most Sustainable Solar Solution Provider จากงานประกาศรางวัล INTERNATIONAL FINANCE AWARDS 2018 นับเป็นรางวัลที่สะท้อนถึงความเป็นเลิศในฐานะผู้พัฒนาด้านพลังงานแสงอาทิตย์เพื่อให้เกิดความยั่งยืนทางด้านพลังงานซึ่งเป็นหนึ่งในปณิธานบริษัทฯ
ทั้งนี้รางวัลดังกล่าวจัดโดยนิตยสาร International Finance Magazine ที่มุ่งเน้นในการเชิดชูเกียรติแก่บุคคลและองค์กรในอุตสาหกรรมการเงินระดับสากลที่ดำเนินกิจการอย่างโดดเด่นและมีคุณค่าต่อภาคการเงินในระดับโลก โดยจัดขึ้น ณ โรงแรม แกรนด์ ไฮแอท เอราวัณ เมื่อเร็วๆนี้